
PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare

Bucureşti, Nr. 21/I/ 40 /06.02.2002

AVIZ

asupra proiectului de Lege pentru aprobarea Ordonanţei de urgenţă

a Guvernului nr. 1/2002 pentru prorogarea termenului prevăzut la art.25 alin.(1) din Ordonanţa Guvernului nr. 25/1995 privind reglementarea organizării şi finanţării activităţii de cercetare – dezvoltare.


În conformitate cu prevederile art.89 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr. 1/2002 pentru prorogarea termenului prevăzut la art. 25 alin.(1) din Ordonanţa Guvernului nr. 25/1995 privind reglementarea organizării şi finanţării activităţii de cercetare – dezvoltare, trimis cu adresa nr. 09/28.01.2002.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de Lege în şedinţa din 6 februarie 2002.

În urma dezbaterilor, Comisia pentru politică economică, reformă şi privatizare avizează acest proiect de lege  cu următorul  amendament:

Nr.

crt.
Textul iniţial


Amendamentul propus şi adoptat de Comisie

Autorul
Motivaţie

0
1
2
3

1.
Articol unic. – Se aprobă Ordonanţa Guvernului nr. 1/2002 pentru prorogarea termenului prevăzut la art.25 alin.(1)  din Ordonanţa Guvernului nr. 25/1995 privind reglementarea organizării şi finanţării activităţii de cercetare – dezvoltare, adoptată în temeiul art.1 pct.IV poz.9 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.35 din 18 ianuarie 2002.


Articolul unic al Legii se completează cu sintagma: „cu următoarele modificări “ şi devine: 

“Articolul unic al Legii - Se aprobă Ordonanţa Guvernului nr. 1/2002 pentru prorogarea termenului prevăzut la art.25 alin.(1)  din Ordonanţa Guvernului nr. 25/1995 privind reglementarea organizării şi finanţării activităţii de cercetare – dezvoltare, adoptată în temeiul art.1 pct.IV poz.9 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.35 din 18 ianuarie 2002, cu următoarele modificări:”

Autor: Comisia pentru politică economică, reformă şi privatizare


Precizare necesară pentru respectarea normelor de tehnică legislativă.


Articol unic. – Termenul referitor la reorganizarea institutelor de cercetare-dezvoltare prevăzut la art.25 alin.(1)  din Ordonanţa Guvernului nr. 25/1995 privind reglementarea organizării şi finanţării activităţii de cercetare – dezvoltare, publicată în Monitorul Oficial al României, Partea I, nr.194 din 25 august 1995, astfel cum a fost aprobată şi modificată prin Legea nr.51/1996, cu modificările ulterioare, se prorogă până la data de 31 martie 2002.  


1. Articolul unic se modifică şi va avea următorul cuprins:

“Articol unic. – Termenul referitor la reorganizarea institutelor de cercetare-dezvoltare prevăzut la art.25 alin.(1)  din Ordonanţa Guvernului nr. 25/1995 privind reglementarea organizării şi finanţării activităţii de cercetare – dezvoltare, publicată în Monitorul Oficial al României, Partea I, nr.194 din 25 august 1995, astfel cum a fost aprobată şi modificată prin Legea nr.51/1996, cu modificările ulterioare, se prorogă până la data de 31 decembrie 2002.”

Comisia pentru politică economică, reformă şi privatizare
Reorganizarea institutelor de cercetare-dezvoltare implică măsuri de clarificare a situaţiei juridice a unor terenuri aparţinătoare acestora care nu pot fi realizate până la data de 31 martie 2002.

           


   PREŞEDINTE,


       


Dan Radu Ruşanu 

         SECRETAR










      Lucia-Cornelia Lepădatu

                                                                                                                                                                                                         Expert parlamentar

